**Bod č. 10.18**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

dňa 15.02.2018

**Odkúpenie pozemku pre objekt Múzea Ferdiša Kostku**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. LV č. 437

**Zodpovedná:**

Mgr. Helga Csalavová, v.r.

vedúca majetkovo-právneho oddelenia

**Spracovateľka:**

Mgr. Helga Csalavová, v.r.

vedúca majetkovo-právneho oddelenia

**Návrh uznesenia:**

Mestské zastupiteľstvo v Stupave

**s c h v a ľ u j e**

uzatvorenie kúpnej zmluvy na odkúpenie pozemku parcely reg. „C“KN č. 478/2, druh pozemku zastavané plochy a nádvoria v celkovej výmere 120 m2 v k. ú. Stupava, zapísaného na LV č. 1050, za kúpnu cenu
25 000,- €.

**Dôvodová správa**

 Uznesením č. 207/2017 zo dňa 21.9.2017 Mestské zastupiteľstvo v Stupave schválilo zámer záchrany národnej kultúrnej pamiatky Múzea Ferdiša Kostku v Stupave a Uznesením č. 208/2017 zo dňa 21.9.2017 vyčlenilo sumu 25 000,- € z rozpočtu na roku 2018 na kúpu pozemku parcely reg. „C“KN
č. 478/2, druh pozemku zastavané plochy a nádvoria v celkovej výmere 120 m2 v k. ú. Stupava, zapísaného na LV č. 1050 (ďalej len „pozemok“), v súčasnosti vo vlastníctve manželov Kostkovcov.

 Pozemok je priľahlým k objektu národnej kultúrnej pamiatky Múzea Ferdiša Kostku v Stupave. Bratislavský samosprávny kraj v rámci riešenia záchrany objektov Múzea Ferdiša Kostku, prevádzky a rozvoja zaradil do svojho akčného a investičného zámeru rekonštrukciu Múzea Ferdiša Kostku.

 Náklady na tento zámer sú zahrnuté v rozpočte Bratislavského samosprávneho kraja na rok 2017 a 2018. Uznesením č. 75/2017 zo dňa 23.6.2017 schválilo Zastupiteľstvo Bratislavského samosprávneho kraja (ďalej len „BSK“) zámer záchrany národnej kultúrnej pamiatky Múzea Ferdiša Kostku v Stupave a zároveň schválilo kúpu nehnuteľností patriacich k Múzeu Ferdiša Kostku v Stupave do vlastníctva BSK.

Na základe uznesení Mestského zastupiteľstva č. 207/2017 a č. 208/2017 Mesto Stupava ako budúci kupujúci uzatvorilo dňa 16.10.2017 Zmluvu o budúcej kúpnej zmluve s vlastníkmi pozemku, ktorej predmetom je záväzok Mesta Stupava uzatvoriť kúpnu zmluvu, premetom ktorej bude prevod vlastníckeho práva k pozemku na Mesto Stupava.

 Podmienkou uzatvorenia kúpnej zmluvy bolo aj uzatvorenie kúpnej zmluvy s BSK, ktorú manželia Kostkovci ako budúci predávajúci predložili mestu. Podľa aktuálneho stavu v katastri nehnuteľností je vlastníkom objektu múzea a priľahlých pozemkov BSK ( LV č. 437).

 Vzhľadom na vyššie uvedené bol návrh uznesenia **s náležitosťami podľa katastrálneho zákona** predložený Mestskej rade k odporúčaniu pre Mestské zastupiteľstvo v Stupave.

 Mestská rada svojim uznesením zo dňa 05.02.2018 **odporučila** MsZ schváliť odkúpenie pozemku v zmysle uznesenia.